AIŠKINAMASIS RAŠTAS

Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo

 **1. Parengto tarybos sprendimo projekto tikslai ir uždaviniai**

 Lietuvos Respublikos paramos būstui įsigyti ar išsinuomoti įstatymo 25 straipsnio 5 dalis nustato, kad savivaldybės taryba tvirtina parduodamų savivaldybės būstų ir pagalbinio ūkio paskirties pastatų sąrašą (toliau – sąrašas).

 Molėtų rajono savivaldybės tarybos 2020 m. balandžio 30 d. sprendimu Nr. B1-92 „Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo sudarymo“ patvirtino sąrašą.

 Molėtų rajono savivaldybė pardavė būstą Molėtų r. sav., Čiulėnų sen., Toliejų k., Malkesto g. 1-2. Trisdešimt vienam savivaldybės būstų nuomininkui pateikus prašymus ir dokumentus, įrodančius, kad šeima turi teisę į socialinio būsto nuomą, būstas iš Molėtų rajono savivaldybės būsto sąrašo perkeltas į Molėtų rajono savivaldybės socialinio būsto, kaip savivaldybės būsto fondo dalies, sąrašą. Savivaldybės būstas, esantis Molėtų r. sav., Dubingių sen., Dubingių k., Ąžuolyno g. 10, nuomininkui pateikus prašymą nutraukti nuomos sutartį, išbrauktas iš parduodamų būstų sąrašo.

 Atsižvelgiant į aukščiau minėtus pasikeitimus Molėtų rajono savivaldybės būstų fondo būstų sąraše ir Molėtų rajono savivaldybės socialinio būsto, kaip savivaldybės būsto fondo dalies, sąraše, Savivaldybės tarybai teikiamas sprendimo projektas dėl parduodamų savivaldybės būstų ir pagalbinio ūkio paskirties pastatų sąrašo tvirtinimo.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis.

 Lietuvos Respublikos paramos būstui įsigyti ar išsinuomoti įstatymo 25 straipsnio 5 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Pardavus šiame sąraše esančius būstus, lėšos bus panaudotos socialinio būsto fondo plėtrai.

 **4. Priemonės sprendimui įgyvendinti**

Priimti teigiamą sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

 **6.Vykdytojai, įvykdymo terminai**

Molėtų rajono savivaldybės administracija.